tomron87/hebrew-wikipedia-sentences-corpus huggingface dataset:
ג'ורני היא להקת רוק אמריקאית אשר נוסדה בסן פרנסיסקו, קליפורניה ב-1973 על ידי הגיטריסט ניל שון והקלידן גרג רולי, חברי להקת סנטנה לשעבר.
הסגנון המוזיקלי אשר אפיין את הלהקה בתחילת דרכה היה רוק מתקדם.
בהמשך, שונה סגנון זה לסגנון מלודי יותר בעקבות הצטרפותו של הזמר סטיב פרי בשנת 1977 אשר בזכותו הפכה הלהקה לאחת הלהקות הבולטות של שנות השבעים.
שיא ההצלחה המסחרית של הלהקה הייתה בסוף שנות השבעים עד תחילת שנות השמונים כאשר הוציאו סדרה של בלדות רוק שזכו להצלחה רבה, בהן - "Any Way You Want It", "Faithfully", "Don't Stop Believin", "Open Arms", "Separate Ways" ו"Wheel in the Sky".
Journal of World History הוא כתב עת מדעי בנושא היסטוריה עולמית אשר יוצא לאור משנת 1990.
כתב העת נוסד על ידי פרופסור ג'רי בנטלי מאוניברסיטת הוואי והוא משמש ככתב העת הרשמי של איגוד ההיסטוריה העולמית.
הוא יוצא לאור בהוצאת אוניברסיטת הוואי החל משנת 1990. תחילה יצא פעמיים בשנה, והחל משנת 2003 יוצא ארבע פעמים בשנה.
כתב העת מופץ בגרסה אלקטרונית בפרויקט MUSE וב-JSTOR.
Journal of the Chemical Society הוא כתב עת מדעי לכימיה, אשר יצא לאור מ-1849 ועד 1996.
כתב העת יצא לאור לראשונה בשנת 1849 על ידי האגודה הכימית, ואשר תחילה נקרא Quarterly Journal of the Chemical Society.
עם איחודה של האגודה הכימית בשנת 1980 עם עוד מספר אגודות נוצרה החברה המלכותית לכימיה, אשר מוציאה כיום לאור את כתב העת.
"Judas" (בתרגום מן הברית החדשה: "יהודה איש קריות") הוא הסינגל השני של זמרת הפופ האמריקאית ליידי גאגא, מתוך אלבום האולפן השלישי שלה, Born This Way.
השיר תוכנן לצאת לאור ב-19 באפריל 2011 כסינגל השני מהאלבום, אך בעקבות דליפתו באינטרנט, יציאתו הוקדמה ל-15 באפריל 2011. הסינגל הופץ על ידי חברת ההקלטות אינטרסקופ רקורדס, ונכתב והופק על ידי גאגא ורד וואן בלבד.
"Judas" הוא שיר האוס ודאנס-פופ.
שמו של השיר מרמז לסיפור הבגידה הנוצרי של יהודה איש קריות במורו ישו - סיפור שאמור להתקשר לסיפורי הבגידה של בני הזוג של גאגא בה.
השיר מתאר אירועים שרדפו אותה בעבר, ומשמעותו הבסיסית מתייחסת לחלקים השליליים של חייה, שהיא אינה יכולה להימלט מהם.
למרות ביקורות מעורבות של מספר קבוצות דתיות, השיר התקבל בדרך כלל באהדה על ידי המבקרים, אשר השוו אותו ל-"Bad Romance" ואמרו כי הוא היה אמור להיות הסינגל המוביל במקום Born This Way.
ביציאתו, "Judas" קיבל ביקורות חיוביות ממרבית מבקרי המוזיקה.
לשיר יש צליל דומה לשירים הקודמים של גאגא שהפיקה,"Poker Face", "LoveGame", "Bad Romance" ו-"Alejandro".
השיר קיבל הצלחה מסחרית בעולם אך לא בגודל הצלחתם של הסינגלים הקודמים של גאגא, הוא הגיע לחמשת המובילים באיטליה, אירלנד, יפן, הולנד, פינלנד, ועוד.
במצעד הרשמי של קוראיה הדרומית הגיע למקום הראשון כמו כן במצעד שירי הדאנס של בילבורד.
בעולם מכר מעל 2.5 מיליון עותקים ובשוודיה ואוסטרליה הגיע לתואר פלטינה ולפלטינה כפולה בארצות הברית.
הקליפ לשיר צולם בחודש אפריל 2011, בהדרכתה של גאגא ולורין ג'יבסון בשיתוף פעולתו של נורמן רידוס.
הוא כלל את הסיפור התנ"כי על יהודה הבוגד בישוע, והסתיים בכך שגאגא נבחרה להיות קורבן שנסקל באבנים.
לפני שחרורו, הליגה הקתולית גינתה את גאגא על השימוש בדימויים דתיים ועל תפקידה בקליפ.
עם זאת, הוא קיבל שבחים על ידי המבקרים והועמד ל-2 פרסי ה-VMA.
גאגא הופיעה עם השיר בתוכניות סאטרדיי נייט לייב, בוקר טוב אמריקה, המופע של אלן דג'נרס, וב-The X Factor בצרפת.
בנוסף נכלל ברשימת השירים בסיבוב ההופעות The Born This Way Ball.
בריאיון למגזין "Vogue", גאגא ציינה את שם הסינגל, ואמרה שיהיה הסינגל הבא מהאלבום.
בריאיון לתוכנית הרדיו של ראיין סיקרסט, גאגא אישרה שנית ש-Judas הוא הסינגל הבא מהאלבום, ואף ציינה שעבדה על השיר ביחד עם רד וואן.
רד וואן, התראיין ל-"Grammy night" על השיר, ושם אמר, שלדעתו השיר טוב יותר מ-"Born This Way".
בתוכנית הרדיו "השיחה האחרונה עם קרסון דאלי", גאגא הסבירה שההשראה לשיר הייתה מחייה.
בראיון מעריצים בגוגל, חשפה מספר שורות נוספות מהשיר.
ב-6 באפריל 2011, הכריזה שהסינגל יצא ב-19 באפריל בפרק של "Gagavision", אך לאחר שדלף לאינטרנט, הוחלט להוציאו ב-15 באפריל 2011.
בריאיון ל-MTV, עם ניקולה רוברטס (יוצאת להקת Girls Aloud), אמרה גאגא כי היו לה הרבה מאהבים, וכמעט כולם בגדו בה.
אחד מן החברים אהב את להקת הרוק "Judas Priest".
כשהחלה לכתוב שיר על מאהב שאהב מוזיקת רוק ובגד בה, היא החלה לחשוב על איך יראה הוידאו קליפ.
כשהבינה שהמשמעות של "יהודה איש קריות" היא בעצם בגידה, היא החליטה לקרוא לשיר בשם זה.
בפרק ה-42 של תוכנית האינטרנט של גאגא, הנקראת "Transmission Gagavision", נחשף שתמונת האלבום, עוצבה על ידי גאגא עצמה בתוכנה Microsoft Word, כוללת רקע שחור, עם המילה "Judas" הכתובה באותיות גדולות.
התמונה מכילה מתחת למילה Judas צלב נוצרי, עם לב באמצע.
גאגא צילמה את התמונה בטלפון שלה, בשביל "המרקם" שלה, ובכך גרמה לפיקסלים נראים והשתקפות שלה עצמה בתמונה.
השיר Judas, הוא בעל מפעם של כ-130 BPM אחד המפיקים של Born This Way, פרננדו גריבאי, אמר ש-Judas נשמע דומה לכמה מהשירים הקודמים של גאגא שהופקו על ידי רד-ואן, כמו Just Dance, Poker Face, LoveGame, Bad Romance ו-Alejandro.
ג'וסלין וונה מאתר MTV רואה את גאגא בטריטוריה מוזיקלית דומה לשיריה הקודמים, אבל שונה לגמרי מבחינה קולית.
המילים של השיר, מדברות על אישה שמתאהבת בבחור הלא-נכון.
הרעיון המרכזי דומה לזה שבשירים LoveGame, Bad Romance ו-Alejandro.
השיר נפתח בשירתה של גאגא: "אוהוו אני מאוהבת בג'ודס, ג'ודס", ולאחר מכן "ג'ודאס/ג'וד-אה-אס/גאגא", התחלה שמזכירה את תחילת השיר, Bad Romance.
במהלך השיר, ישנן מילים שגאגא הוגה חלקית, וישנן שורות בהן מבטאה של גאגא הוא קריביי לאחר הבית הראשון, יש ברייק, שלאחריה נשמע הפזמון.
במצעד שירי הפופ, השיר הופיע לראשונה במקום ה-30, וב-30 באפריל 2010 הופיע במצעד השירים הדיגיטליים במקום הרביעי עם כ-162,000 עותקים שמכר.
בבילבורד הוט 100 הגיע למקום העשירי ובכך הפך לשירה השלישי של גאגא שמופיע לראשונה בעשרת המובילים.
במצעד שירי הרדיו הגיע לדירוג ה-48. בשבועו השני, "Judas" ירד שני מקומות על במצעד ההוט 100, לאחר שקיבל 156,000 הורדות דיגיטליות (ירידה של 4% משבועו הראשון).
למרות זאת בשירי הרדיו, "Judas" קפץ מהמקום ה-48 ל-36 (עלייה של 29%) בעוד שהוא גם עלה למקום ה-19 במצעד שירי פופ, שלאחר מכן הגיע לנקודת השיא שלו במיקום ה-15. במצעד שירי הדאנס "Judas" הגיע לראשונה במקום ה-38 שלאחר מכן כבש את המצעד.
בהקשבה ל-"Nielsen SoundScan", השיר מכר מעל 984,000 עותקים של הורדות דיגיטליות בארצות הברית החל מאפריל 2016 ומוכתר כתואר פלטינה כפולה.
השיר, "Marry The Night", "G.U.Y", "The Cure" ו-"Perfect Illusion" הם הסינגלים היחידים של גאגא שלא הצליחו למכור מעל 1,000,000 הורדות דיגיטליות בארצות הברית.
בקנדה, "Judas" הופיע לראשונה במיקום התשיעי במצעד קנדה הוט 100 לאחר כשלושה ימי מכירות בלבד, נכנס למקום החמישי במצעד השירים הדיגיטליים במדינה עם כ-16,000 עותקים.
בשבוע הבא השיר דורג במיקום השמיני.
במצעד טופ 100 שירי הרדיו, השיר עלה מהמקום ה-66 ל-23 עם גדילה במספר האחוזים בכ-161%.
בהממלכה המאוחדת "Judas" הגיע למיקום ה-14 במצעד הסינגלים הבריטי ב-7 באפריל 2011, עם 20,729 עותקים.
בשבוע הבא עלה למקום התשיעי.
באוסטרליה השיר קיבל תואר פלטינה על ידי "איגוד תעשיית ההקלטות של אוסטרליה" לאחר שמכר 70,000 עותקים.
באירלנד הגיע לראשונה למקום ה-4 ובפינלנד ל-3. בבלגיה (ולניה) "Judas" הגיע למקום ה-11 כמו כן גם בנורווגיה וספרד.
ביפן הופיע לראשונה במקום השביעי במצעד 100 הסינגלים היפנים.
בגרמניה נכנס ל-40 המובילים במקום ה-23 במצעד הרשמי.
בצרפת, איטליה, ספרד, ויפן השיר הוכתר כתואר זהב וכתואר פלטינה בשוודיה.
סך הכול מכר מעל ל-2,500,000 עותקים ברחבי העולם.
עוד בטרם יצא, ספג השיר ביקורות שליליות בקרב ארגוני הקתולים, ונשיא הליגה הקתולית לזכויות אזרחיות ודתיות התבטא: "לאנשים יש כישרון אמיתי, ומצד שני יש את ליידי גאגא והיא הולכת והופכת לא רלוונטית.
האם זו דרכה היחידה להרים את הביצועים שלה?
התזמון שלה לא מקרי - אנחנו מתקרבים לשבוע קדוש ולחג הפסחא".
יהודים מהלובי היהודי שבארצות הברית טענו שהשיר עלול לגרום לגל של אנטישמיות בשל הסיפור מהברית החדשה לפיו יהודה איש קריות היהודי בגד בישו וגרם לצליבתו.
הביקורות המקצועיות, לעומת אלו של הקתולים, חיוביות ברובן.
עמית קוטלר, מאתר ynet, כתב "השיר שנשמע מעין המשכון ל"Bad Romance", הלהיט מאלבומה הקודם, הוא קטע פופ אלקטרוני שלמרות היותו מעט אלטרנטיבי ביחס לחומרים ששמענו ממנה עד היום, בהחלט סביר להניח שגם הוא יזכה לתשומת לב רבה ויהפוך ללהיט גדול בארצות הברית ובהמשך גם ברחבי העולם".
ג'יימס דין מאתר MTV, כתב "Judas מקבל אלמנטים כבדים מ-"Bad Romance".
באתר "Popjustice" פורסמה ביקורת על השיר בה נכתב: "Judas, הוא טוב בצורה קיצונית".
עוד כתב, "הדמיון בין Judas לבין "Bad Romance", הוא כמו ש-Bad Romance היה ל-"Poker Face" - דרך חדשה בטריטוריה מוכרת".
בנוסף, הוא הגדיר את השיר כטוב פי 2.5 מהשיר "Born This Way", וכעתיד לתפוס את מקומו של "Bad Romance".
באתר CNN פורסמה ביקורת באתר CNN על השיר, ובה נאמר "השיר מספק דז'ה וו כמו "Born This Way", אך הפעם, ל-Bad Romance".
קליפ השיר צולם ב-2-3 באפריל.
הצילומים נוהלו על ידי גאגא ולורין ג'יבסון.
גאגא כינתה את הקליפ כרגע הכי מרגש בקריירה שלה וכי זו הייתה העבודה הטובה ביותר שלה, חלק מצוות הכנת הקליפ, פרסם בטוויטר ביום הראשון לצילומים: "בדיוק סיימנו לצלם את היום הראשון הלא ייאמן.
אנחנו כל כך מבורכים." ביום ראשון שלאחר מכן, אמרה גאגא "לביים את Judas עם אחותי זה הרגע הכי מרגש בקריירה שלי כאמנית.
זו העבודה הטובה ביותר שעשינו אי פעם.
ביום שני, אחד המפיקים אמר שצילומי הקליפ הסתיימו.
גאגא אומרת שהשיר מאוד חשוב לה, ושהקליפ יהיה אפילו יותר חשוב.
הקליפ יכיל אופנועים, מוות ובשנייה האחרונה של הקליפ יושמע קול חזק שידבר על חרטה."זו הדרך שלי לומר שכבר חציתי את הגבול, ושאני לא צריכה אפילו להביע חרטה".
ב-25 באפריל הודיעה חברת התקליטים של גאגא, אינטרסקופ, שהקליפ ישודר במהלך התוכנית אמריקן איידול ב-3 במאי.
(ארצות הברית) הודיע ב-2 במאי שישדר את הקליפ המלא לשיר בבכורה עולמית בלילה שבין ה-5 ל-6 במאי (כמו שעשו בעבר עם הקליפ "Telephone").
לאחר בכורת הקליפ שודר ראיון בלעדי עם גאגא יחד עם נציגת .
הקליפ נפתח בסצנה בה רואים את גאגא, אשר משחקת את מריה מגדלנה, רוכבת על אופנוע ביחד עם ישו (ריק גונזלס), ומאחוריהם רוכבים על אופנועים תלמידיו של ישו, כולל יהודה איש קריות (נורמן רידוס).
בהמשך עוקף יהודה את ישו, דבר המראה על מרידתו ובגידתו במורו, תוך כדי החלפת מבטים עם גאגא.
ישנה סצנה בה גאגא מקרבת אקדח מזהב אל הפנים של יהודה, ובמקום כדור, יוצא מהאקדח שפתון אדום, איתו גאגא מסמנת את פני יהודה ולאחר מכן נופלת ארצה.
לאחר מכן, מנשק יהודה את ישו על שתי לחיו, שחזור של רגע חשוב בברית החדשה, בו מסגיר יהודה את ישו על ידי נשיקה לידי הרומאים.
זהו רגע הבגידה של יהודה איש קריות בישו מורו.
ישנן שתי סצנות צלובות, אשר באחת רואים את גאגא מתמוטטת לאחר שנחשול גל מפיל אותה, ובשנייה רואים את גאגא רוחצת את רגלי ישו בתוך אמבטיה, שגם יהודה נמצא בו.
שתי הסצנות מדברות על טבילה לנצרות.
הקליפ מסתיים בכך שסוקלים את גאגא למוות, דרך הריגה נפוצה בתקופת ישו ויהודה איש קריות.
הקליפ גרף מעל 364 מיליון צפיות (נכון לדצמבר 2020).
מקוםתאריםמכירותאוסטרליה (ARIA)פלטינה70,000איטליה (FIMI)זהב15,000ארצות הברית (RIAA)פלטינה 2×2,000,000בריטניה (BPI)זהב400,000יפן (RIAJ)זהב100,000ניו זילנד (RMNZ)זהב7,500ספרד (PROMUSICAE)זהב20,000צרפת (SNEP)זהב75,000קוריאה הדרומית (Gaon)367,550שוודיה (GLF)פלטינה40,000סיכוםבכל העולם—4,300,000
"Jugband Blues" הוא שיר רוק פסיכדלי של להקת הרוק הבריטית פינק פלויד, שיצא באלבומם השני, A Saucerful of Secrets, בשנת 1968. השיר נכתב על ידי סיד בארט, והייתה תרומתו ההלחנה היחידה לאלבום, כמו גם תרומתו האחרונה שפורסמה עבור הלהקה.
הנהלת פינק פלויד רצתה שהשיר ישוחרר כסינגל, אך שאר חברי הלהקה והמפיק נורמן סמית' הטילו עליו וטו.
השיר הוא למעשה שיר הפרידה של בארט מהלהקה.
באמצע השיר יש גם מנגינת תזמורת מצעדים.
שני השירים מכילים את אותו הומור ציני, אך בעוד שב-"Vegetable Man" בארט ממקד את ההומור שלו בעצמו, ב-"Jugband Blues" הוא מכוון כלפי הסובבים אותו.
"Jugband Blues" הוקלט במלואו או בחלקו ב-19 באוקטובר 1967 באולפני דה ליין לאה.
הריאיון עם המפיק נורמן סמית', שהוקלט עבור הסרט התיעודי Meddle: A Classic Album Under Review, מצביע על כך שהתקיימו לפחות שני סשנים הקלטה נפרדים.
הסשן הראשון היה ככל הנראה הקלטת השיר הבסיסי של הלהקה, שככל הנראה נחתך באולפני אבי רוד של EMI, שכן סמית' מצהיר בבירור בריאיון שהוא לא יכול היה להשתמש באבי רוד לסשן של להקת כלי נשיפה, ונאלץ להזמין במקום זאת את אולפני דה ליין לאה בהוברן.
מתיאורו של סמית' את סשן דה ליין לאה משתמע כי הוא הוזמן במיוחד כדי להקליט את להקת כלי הנשיפה לרצועה קיימת של הלהקה, והוא אינו מזכיר את שאר חברי הלהקה, מה שמרמז שרק בארט וחברי להקת כלי הנשיפה נכחו בסשן אוברדאב זה.
לדברי סמית', זה היה הרעיון שלו להוסיף עיבוד כלי נשיפה לשיר, מה שהוביל את בארט להציע להשתמש בלהקת צבא הישע.
סמית' נזכר שלאחר מאמץ ניכר הוא הצליח לחתום על להקת Salvation Army International Staff Band בת שמונה נגנים לסשן, שהוזמן בין השעות 19:00 ל-22:00, אך בארט איחר להגיע כמעט שעה.
סמית' הזמין את בארט להציג את רעיונותיו המוזיקליים להרכב, אך סיד אמר להם שהוא רוצה שהם פשוט "ינגנו מה שהם רוצים" ללא קשר לשאר חברי הלהקה.
סמית' היה צריך להתעקש על קטעי ניקוד, והוא נאלץ לשרטט עיבוד בעצמו - על פי עדותו, בארט יצא מהאולפן זמן קצר לאחר מכן ולא חזר.
בריאיון סמית' גם מזכיר במפורש את נגינתם של נגני כלי נשיפה בגרסה קיימת של השיר, כדי לתת להם מושג כלשהו על מה שמצופה מהם לנגן.
הקליפ לקידום השיר צולם בדצמבר 1967 עבור משרד המידע המרכזי בלונדון.
הקליפ היה אמור לעסוק בבריטניה והיה אמור להיות מופץ בארצות הברית ובקנדה.
הקליפ מציג את בארט (מוצג עם גיטרה אקוסטית בפעם הראשונה) ואת הלהקה מחקה את השיר בסביבה בימתית קונבנציונלית יותר, עם הקרנות פסיכדליות ברקע.
האודיו המקורי לפרומו אבד, ורוב הגרסאות משתמשות בהקלטה של ה-BBC מסוף 1967, וכתוצאה מכך נוצרו בעיות סנכרון כאשר בארט שר את בית הפתיחה.
הסרט המקורי נחשב אבוד, עד שהתגלה מחדש במעבדת האמנויות של מנצ'סטר בשנת 1999. בארט יחד עם ווטרס צפו לראשונה בסרטון הפרומו בשבוע השני של דצמבר 1967.
סיד בארט - גיטרה אקוסטית, גיטרה חשמלית, שירה
ריצ'רד רייט - אורגן פרפיסה, חלילית אירית
ניק מייסון - תופים, קסטנייטות, קאזו
צבא הישע להקת הצוות הבינלאומית
ריי בווס (קורנית), טרי קמזי (קורנית), מק קרטר (טרומבון), לס קונדון (אי♭ בס), מוריס קופר (יופוניום), איאן האנקי (טרומבון), ג'ורג' וויטינגהאם (בי♭ בס), ועוד מוזיקאי אחד ללא קרדיט.
"Julia" הוא שיר של להקת הביטלס מהאלבום The Beatles מ-1968. השיר נכתב על ידי ג'ון לנון (הקרדיט ניתן לפול מקרטני).
הכתיבה הייתה בשהייתם של חברי הלהקה אצל מהרישי מהש יוגי.
השיר נכתב לאמו של לנון ג'וליה, שנדרסה למוות על ידי שיכור בשנת 1958, כשלנון היה אז בן 17. השיר גם נכתב לאשתו לעתיד של ג'ון, יוקו אונו.
השיר יצא לאור כבי סייד לסינגל לשיר Obla-Di-Obla-Da.
השיר נוגן רק על ידי לנון.
השיר גם עורבל כמעבר לשיר "אלינור ריגבי" באלבום הרמיקס "LOVE".
נכון לאפריל 2020, מונה ההשמעות של השיר ברשת הזרמת המדיה "ספוטיפיי" עומד על כ-17 מיליון.
Journey Called Life הוא מיני-אלבום של זמר הרגאיי והדאנסהול הישראלי סול ג'יי.
האלבום יצא לאור ב-21 בספטמבר 2014 והופק על ידי עמית שגיא וסול ג'יי עצמו.
האלבום הוקלט ברובו בג'מייקה ובארצות הברית בין דצמבר 2013 למאי 2014. באלבום מתארחים מספר אמני רגאיי מג'מייקה.
ה-EP מושר כולו באנגלית ובפטואה, ניב ג'מייקני של אנגלית.
ב-1 ביוני 2014 הוציא לאור סול ג'יי בעמוד היוטיוב הרשמי שלו את הקליפ לסינגל הראשון מהמיני-אלבום שנקרא "Life Treat Dem Good", בו הוא מארח את Jah Thunder.
ב-3 בספטמבר 2014 פורסם הקליפ לסינגל השני, "Kingston Town", שבו סול ג'יי מארח את Majah Bless.
ב-9 באוקטובר 2014 השיק סול ג'יי את האלבום במועדון הגגרין.
באירוע ההשקה התארחו האמנים: נצ'י נצ', קפה שחור חזק, אודליה וסיס.
ב-5 בינואר 2015 יצא בעמוד היוטיוב הרשמי של סול ג'יי הקליפ לסינגל השלישי מהמיני אלבום שנושא את אותו השם: "Journey Called Life".
Juice Rap News היא תוכנית דמוית חדשות סאטירית אינטרנטית, שנוצרה במלבורן, אוסטרליה.
התוכנית היא היצירה של צמד, הוגו פאראנט וג'ורדנו נאני, התוכנית משודרת מאוסטרליה והיא מורכבת מפרקי חדשות עם פרשנות חברתית באמצעות מילות ראפ קומיות.
היא מציגה חיקויים של אישים מפורסמים מרחבי העולם, דמויות בדיוניות שלרוב מהוות פרודיה על אדם מסוים או על קבוצה של אנשים, ולעיתים אורחים מבחוץ כמו נועם חומסקי והלהקה דאם.
זו מנוהלת על ידי מגיש חדשות בדיוני בשם רוברט פוסטר.
Juice Rap News מופצת באמצעות יוטיוב.
פרקים מסוימים משודרים ברישיון בערוץ החדשות הרוסי הבינלאומי RT בשידור חוזר.
הקהל של Juice Rap News הוא בינלאומי ופרקים רבים תורגמו ליותר מ-20 שפות.
דרך התוכנית מעביר הצמד פאראנט ונאני בדרך של אקטיביזם תקשורתי מקוון את תפיסותיו הפוליטיות והחברתיות.
התכנים כוללים בין היתר תוכני מחאה סביבתניים, אנטי-גלובליים, אנטי תאגידיים, אנטי-מערביים ותכנים הקשורים בסולידריות עולמית.
"Joy to the World" (מילולית: "שמחה לעולם") הוא מזמור שחיבר כותב המנוני התפילה האנגלי אייזק ווֹטס ופורסם ב-1719. המנגינה המקובלת הולחנה על ידי המוזיקאי האמריקני לוול מייסון ב-1836. זהו אחד ממזמורי חג המולד הנפוצים והמוכרים ביותר בעולם דובר-האנגלית.
המזמור נדפס לראשונה באסופת יצירותיו של ווטס מ-1719, "תהלים לדוד: כפי לשון הברית החדשה ומותאמים לתפילה הנוצרית".
המילים הן עיבוד בהשראת , ושואבות גם מ ו.
הן מבטאות ציפייה לביאה השנייה של ישו בקץ הימים.
אמה מייסון עמדה על כך שווטס, גדול מחברי ההמנונים בימיו, גילם במזמור את הסגנון שאפיין אותו בכל עבודתו.
מחד, רצה ליצור חוויה חושית חזקה שתרתק את השרים ותגרום להם להתרגש ולשמוח, כפי שהתבטא בחזרות התכופות על מילים כמו "רננו" ו"גיל"; מאידך, לא רצה להרחיק מדי ולהביא אותם לידי היסחפות אקסטטית גמורה על סף קלות הראש, שהיה בה כדי לפגום בתחושת היראה הדתית.
התעוררות הרגש הגס, הגופני של ההתלהבות מותנה ושולבה בפניות לשכל ולאמונה המצננות עם מונחים כ"אמת" ו"צדק", כך שמתוך כל זה יועבר לבסוף מסר חינוכי.
מבנה השיר היה פשוט, מתאים לכל גיל, ונעדר קטעים מורכבים מדי שהיו מונעים מהקהל המתוחכם-פחות לחוות במלוא עומקה את חוויית הזמרה.
שניוּת אחרת הייתה האופן בו שאב ווטס מהמקורות, אך בלי להיצמד לטקסט ותוך ריכוך מסרים קשים וחודרים מדי – דבר שזיכה אותו בביקורת קשה בימיו ממשוררים שדבקו בלשון המקרא וראו בכל סירוס שלה פגימה בקדושת המסר וכמעט חילול הקודש.
בסיכומו של דבר, מילות המזמור היו כלליות דיין וביטאו רגש דתי מספק כדי להתקבל על כל אוכלוסייה.
למרות שווטס חיברו (כמו את כל מזמוריו) מתוך תודעה קלוויניסטית מובהקת, הוא התאים בקלות לאנגליקנים, אוניטרים ופרוטסטנטים אחרים.
ידוע של"גילי תבל" הולחנו מספר מנגינות, אך זו המקובלת והמפורסמת (שמוכרת בשם "אנטיוכיה") הולחנה ב-1836 על ידי לוול מייסון.
המנגינה חוברה תוך השפעה רבה מהאורטוריה "משיח" לגאורג פרידריך הנדל, והדבר הניע את מייסון לייחס אותה לו (בין אם מתוך הכרה בהשפעה או רצון לשוות ללחן יוקרה), טענה שגויה החוזרת בחלק מהפרסומים.
במקור, לא התכוון ווטס כלל שההמנון ישמש כמזמור חג מולד אלא כתוספת כללית לתפילה בכנסייה; המילים לא מזכירות כלל את עניין החג עצמו ואינן מתייחסות ללידת ישו אלא לביאתו השנייה בלבד.
אבל עם הזמן, יצירתו התקבלה ככזו והפכה לאחד משירי החג המפורסמים ביותר.
המזמור נדפס ב-1,619 אסופות המנונים שונות בצפון אמריקה לבדה.
כמו כן, זכה לגרסאות כיסוי מרובות.
תרגום חופשי לעברית המקור באנגליתגילי תבל!
יריק ברכה עד בלי די
ונפלאות, נפלאות אהבתו Joy to the world!
Joy to the World הוקלט על ידי הזמרת האמריקאית מריה קארי בין דצמבר 1993 לאוגוסט 1994. השיר יצא לאור בנובמבר 1994, כסינגל השני מתוך אלבום חג המולד הראשון שלה, Merry Christmas.
השיר הגיע למקום ה-17 במצעד שירי הדאנס קלאב, וה-33 במצעד המוזיקה האוסטרלי.
השיר יצא לאחר יציאת הלהיט "All I Want for Christmas Is You", אותו הוציאה קארי בסמוך אליו.
Journals (בעברית: יומנים) הוא אלבום אוסף של הזמר הקנדי ג'סטין ביבר.
האלבום יצא לאור ב-23 בדצמבר 2013, תחת חסותן של חברות התקליטים איילנד, RBMG רקורדס, וסקולבוי רקורדס.
האלבום הוא אלבום האוסף השני של ביבר, כאשר קודמו היה My Worlds: The Collection.
מה-7 באוקטובר 2012, ועד ל-9 בדצמבר 2013, פרסם ביבר סינגל חדש בכל תחילת שבוע חדש.
מן האלבום יצאו בסך הכל עשרה סינגלים, כשהשניים הבולטים ביותר מביניהם הם, "Confident", ו-"All That Matters".
כל אחד מן הסינגלים הצליח להיכנס אל מצעד הבילבורד הוט 100, ובכך הפך לביבר לאחד מהאמנים הבודדים בהיסטוריה שהצליחו לעשות זאת.
אלבום האוסף זכה להצלחה נאה במצעדים, ובשיאו הצליח להגיע אל המקום ה-3 במצעד אלבומי ה-R&B שבבריטניה, ולמקום ה-46 במצעד האלבומים הרשמי של אותה מדינה.
את האלבום הפיקו וכתבו ג'סטין ביבר, סקוט בראון, ואשר ריימונד, בין השנים 2012-13. על אף שמספר גדול של סינגלים יצא מן האלבום, החליט ביבר כי ישמש כאלבום אוסף לכל דבר ולא ייחשב כאלבום האולפן הרביעי שלו.
בין משתתפי האלבום ניתן למנות את ליל ויין, אר.
עטיפת האלבום מכילה את כל 15 עטיפות הסינגלים והשירים שיצאו לכל אחד, כשעל כל עטיפה ניתן למצוא תמונה של פריט או אייקון בצבע סגול שמתארת את שם אותו שיר או סינגל.
מקוםתאריםמכירותארצות הברית (RIAA)זהב500,000דנמרק (IFPI Denmark)זהב10,000סיכוםבכל העולם700,000
מדינהתאריך יציאהפורמטחברת תקליטיםמקורקנדה23 בדצמבר 2015הורדה דיגיטליתדה איילנד דאף ג'אם מיוזיק גרופארצות הבריתארצות הברית12 בפברואר 2016תקליטיוניברסל מיוזיק אנטרפרייזסקנדה26 בפברואר 2016גרמניה25 במרץ 2016צרפתאיטליהבריטניהספרד1 באפריל 2016
Joyful Jukebox Music הוא אלבום אוסף של חמישיית הג'קסונים שיצא בחברת מוטאון.
האלבום יצא לאור אחרי שהלהקה כבר עזבה את החברה וחתמה בחברת אפיק רקורדס.
האלבום מכיל מקבץ משירי הלהקה שהוקלטו בין השנים 1972–1975 במהלך הקלטות האלבומים Skywriter, G.I.T.: Get It Together, Dancing Machine ו-Moving Violation.
האלבום "Joyful Jukebox Music", כמו גם האלבום "Boogie", הופץ לתקופה קצרה בלבד ונחשב לאחד האלבומים הנדירים של הלהקה.
בשנת 2001 הוציאה מוטאון גרסה דיגיטלית מחודשת של אלבומי הלהקה בסדרת "2 אלבומים על תקליטור אחד".
גרסה זאת יצאה ב-5,000 עותקים בלבד.
Juice הוא סינגל שהוקלט על ידי הראפרית-זמרת האמריקאית ליזו, השיר יצא לאור ב-4 בינואר 2019, כסינגל מתוך אלבום הבכורה של ליזו Cuz I Love You ועל ידי חברת התקליטים אטלנטיק רקורדס.
השיר נכתב על ידי ליזו, תורן תומאס, ריקי ריד, סם סאמסר ושון סמאל ומשלב את סגנונות הפאנק והאר אנד בי.
הווידאו קליפ המלא שיצא עבור השיר, הועלה לערוץ היוטיוב של ליזו ב-4 בינואר 2019. בקליפ ניתן לראות את ליזו בעירום עם בן זוג, בפרסומת לבושם יוקרתי, רוקדת עם רקדניות באמצע ספורט ומתארחת בתוכנית אירוח.
הקליפ של השיר עומד נכון לפברואר 2021, על למעלה מ-80 מיליון צפיות ביוטיוב.
כמו כן השיר הצליח להתברג למצעד הדאנס של הבילבורד.
Judy in Disguise (with Glasses) (בעברית: ג'ודי בתחפושת (עם משקפיים)) הוא שיר בביצוע ג'ון פרד ולהקת הפלייבויז שהיה להיט בסוף שנת 1967. את השיר כתבו יחד פרד וחבר הלהקה אנדרו ברנרד.
השיר מלווה בכלי מיתר, כלי נשיפה ממתכת, סיטאר, פסנתר, באס, גיטרה, תופים, צלילי נשימה, וצלילי מיתר דיסוננטיים.
שם השיר הוא משחק מילים על שירם של הביטלס "Lucy in the Sky with Diamonds" וטעות בזיהוי המילים.
כשפרד שמע את השיר לראשונה הוא חשב שהמילים הן "Lucy in disguise with diamonds" (לוסי בתחפושת עם יהלומים).
בינואר 1968 הגיע השיר לראש המצעד האמריקאי והפך לתקליט זהב.
השיר הגיע למקום הראשון גם במצעדים בגרמניה, שווייץ ואוסטרליה.
בקנדה ובממלכה המאוחדת הגיע השיר למקום השני במצעד.
לוס קוואנדוס הוציאו ב-1968 גרסה בספרדית של השיר בשם "Judy con disfraz".
את המילים בספרדית כתב Julio Guiu Sr.
פטריק זאבה הוציא ב-1967 גרסת כיסוי של השיר בצרפתית בשם "Les Lunettes".
גארי לואיס והפלייבויז ביצעו גרסת כיסוי של השיר לאלבומם "Gary Lewis Now!".
Silicon Teens, להקת הפופ-גל חדש הבריטית, שנוצרה על ידי חברת התקליטים Mute Records, הקליטה ב-1979 גרסה שונה מאוד של השיר בסגנון אלקטרופופ.
ג'לו ביאפרה הוציא לאור ביצוע מהופעה חיה לאלבומו "Walk on Jindal's Splinters" משנת 2015, הכולל גרסאות כיסוי לשירי נשמה.
רנדי בכמן וברטון קאמינגס הקליטו גרסת כיסוי של השיר לאלבום האוסף "Jukebox" שיצא לאור ב-2007.
"Juicy" (בעברית: "עסיסי") הוא סינגל שהוקלט על ידי הראפרית האמריקאית דוג'ה קאט, בשיתוף הראפר טייגה, מתוך אלבום הבכורה שלה Amala, ואלבום האולפן השני שלה, Hot Pink.
השיר יצא לאור ב-15 באוגוסט 2019, על ידי חברות התקליטים קימוסבי רקורדס וRCA רקורדס, כסינגל הראשון והפותח מתוך האלבום, Hot Pink.
השיר נכתב על ידי דוג'ה קאט, לידיה אסרט, דוקטור לוק, יטי ביטס והופק על ידי יטי ביטס ודוקטור לוק.
במקור, תיפקד השיר כרצועה ה-14 במהדורת הדלוקס של האלבום Amala, בגרסה בה לא נכלל הראפר טייגה.
בהמשך, הוקלט השיר מחדש בגרסה בה כן נכלל טייגה.
אותה הגרסה נכללה באלבום Hot Pink ויצאה כסינגל הראשון מתוכו.
כמו כן, צבר השיר למעלה מ-120 מיליון השמעות בספוטיפיי.
האודיו הרשמי של השיר ללא טייגה הועלה לערוץ היוטיוב של דוג'ה קאט ב-1 במרץ 2019. האודיו זכה להצלחה רבה כאשר צבר למעלה מ-12 מיליון צפיות.
הווידאו קליפ הרשמי של השיר הועלה ליוטיוב ב-15 באוגוסט 2019, ובו מתארח הראפר טייגה.
נכון למאי 2020, מונה הצפיות של הקליפ עומד על למעלה מ-120 מיליון צפיות.
Joyride (בעברית: "נהיגה פרועה במכונית") הוא אלבום האולפן השלישי של הזמרת-יוצרת האמריקאית טינאשה.
האלבום יצא לאור ב-13 באפריל 2018 על ידי חברת התקליטים תקליטי RCA.
מתוך האלבום יצאו שלושה סינגלים, כשהבולט מביניהם הוא "No Drama".
האלבום הגיע למקום ה-58 במצעד הבילבורד 200.
האלבום הופק על ידי טינאשה, טרבור ג'רידו, מייק נזארו, עלי נזארו, פלויד "A1" בנטלי, אלן ריטר, דרה מון, פליקס סנואו, יונג ברג, מריו לוצ'יאנו, ג'יי וייט דיד איט, ג'ואל קומפס, רקלס, ריץ ריינולדס, קנת סי קובי, סטאר-גייט, וייבי וטי-מינוס.
מדינהתאריך יציאהפורמטחברת תקליטיםמקורעולם13 באפריל 2018הזרמת מוזיקה • הורדה דיגיטלית • תקליטורתקליטי RCAעולם29 ביוני 2018תקליט
"Julianna Calm Down" (בעברית: "ג'וליאנה תירגעי") הוא סינגל שהוקלט על ידי להקת הבנות האמריקאית דיקסי צ'יקס.
השיר יצא לאור ב-1 במאי 2020, על ידי חברת התקליטים קולומביה רקורדס, כסינגל השני מתוך אלבום האולפן השמיני שלה, Gaslighter.
השיר הגיע למקום ה-15 במצעד שירי הקאנטרי הדיגיטליים.
השיר נכתב על ידי נטלי מיינס, ג'ק אנטונוף וג'וליה מייקלס והופק על ידי אנטונוף וחברות הלהקה.
בשבוע יציאתו, סקר מגזין רולינג סטון את השיר, תוך שנאמר עליו כי "הוא מהווה מעין מסר לנשים צעירות (נקרא על שם בתה של אמילי סטרייר) כיצד להישאר איתנה ויציבה במערכת יחסים אכזרית".
ב-Texas Monthly סקרו את השיר באופן מקיף.
במהלך הסיקור, נותח השיר תוך שהוסברה המשמעות שלו.
האודיו הרשמי של השיר הועלה לערוץ היוטיוב של דיקסי צ'יקס ב-1 במאי 2020, ביום צאתו כסינגל.
האודיו מציג את עטיפתו של הסינגל, עם שמה הקודם של הלהקה "Dixie Chicks", ולא השם המחודש שלה, שאותו שינתה במהלך שנת 2020, "The Chicks".
מדינהתאריך יציאהפורמטחברת תקליטיםמקורעולם1 במאי 2020הזרמת מוזיקה • הורדה דיגיטליתקולומביה
Journey to Fearless (בעברית: מסע ללא פחד) הוא סרט מיני תיעודי תלת-חלקי מוזיקלי בכיכובה של הזמרת-יוצרת האמריקאית טיילור סוויפט ששודר במקור ב-The Hub, החל מ-22 באוקטובר 2010. אלבום וידאו מיוחד שאורכו 135 דקות הופץ בפורמטים של בלו-ריי ו-DVD על ידי שאוט!
בעקבות הצלחת סיבוב ההופעות "Fearless Tour" של טיילור סוויפט, הוחלט כי ייצא עליו סרט תיעודי והוא הופץ בהמשך על גבי DVD ותקליטור בפורמט של בלו-ריי.
הסרט התיעודי שודר בין ה-22 באוקטובר 2010 ועד 24 באוקטובר 2010, בשעה 19:00. הסרט עוקב אחר סוויפט ומציג את מאחורי הקלעים של סיבוב ההופעות.
כמו כן, הסרט כולל קטעי וידאו אישיים של סוויפט וקטעים מתוך מופעים שהתקיימו במסגרת סיבוב ההופעות.
הסרט התיעודי הופץ על גבי תקליטור בלו-ריי וגם על גבי DVD, ב-11 באוקטובר 2011. הבלו-ריי מכיל את כל שלושת הפרקים (הסרט השלם כביכול) וארבעה עשר המופעים שקוימו במסגרת סיבוב ההופעות "Fearless Tour".
Joy to the World הוא אלבום חג המולד הראשון ואלבום האולפן השביעי הכללי של זמרת מוזיקת הקאנטרי האמריקאית פיית' היל.
האלבום יצא לאור ב-30 בספטמבר 2008, על ידי חברת התקליטים האחים וורנר נאשוויל.
הסינגל הראשון והיחיד מתוכו "A Baby Changes Everything", יצא לאור בספטמבר גם כן.
האלבום הגיע למקום השני במצעד אלבומי הקאנטרי.
JuiceWRLD 9 9 9 הוא המיני-אלבום השלישי של הראפר, הזמר והפזמונאי האמריקאי ג'וס וורלד (והחמישי במספר כולל המיני-אלבומים שיצאו גם תחת שם הבמה JuiceTheKidd).
המיני-אלבום יצא לאור ב-15 ביוני 2017 בסאונדקלאוד וב-14 במרץ 2018, לאחר חתימתו של ג'וס ב-Grade A, פורסם המיני-אלבום גם ביוטיוב.
מתוך המיני-אלבום התפרסם השיר "Lucid Dreams", שלימים הפך לשיר המושמע ביותר של ג'וס וורלד.
לאחר שהשיר "Let Me Know (I Wonder Why Freestyle)" צבר תאוצה בטיקטוק, ב-7 בדצמבר 2019 עלה השיר לספוטיפיי.
ב-15 ביוני 2017 פרסם לראשונה ג'וס וורלד את מיני-אלבום 9 9 9 בהוצאה עצמאית, וב-14 במרץ, לאחר חתימתו של ג'וס ב-Grade A, פורסם המיני-אלבום גם ביוטיוב.
השירים "Lucid Dreams" ו-"Sticks & Stones" מתוך המיני-אלבום הופיעו גם באלבום האולפן הראשון של ג'וס, Goodbye & Good Riddance; כאשר "Sticks & Stones" שונה לשם "Hurt Me".
השיר "Lucid Dreams" מכיל הדגמה של השיר "Shape of My Heart" של סטינג.
Joytime הוא אלבום הבכורה של הדי ג'יי האמריקאי מרשמלו.
האלבום יצא לאור ב-8 בינואר 2016, על ידי חברת התקליטים Joytime Collective.
מרשמלו – שירה, הפקה, מיקסינג, הנדסת הקלטה
מדינהתאריך יציאהפורמטחברת תקליטיםמקורעולם8 בינואר 2016הורדה דיגיטלית • סטרימינגJoytime Collective
Joytime II הוא אלבום האולפן השני של הדי ג'יי האמריקאי מרשמלו.
האלבום יצא לאור ב-22 ביוני 2018, על ידי חברת התקליטים Joytime Collective.
מדינהתאריך יציאהפורמטחברת תקליטיםמקורעולם22 ביוני 2018הורדה דיגיטלית • סטרימינגJoytime Collective
Joytime III הוא אלבום האולפן השלישי של הדי ג'יי האמריקאי מרשמלו.
האלבום יצא לאור ב-2 ביולי 2019, על ידי חברת התקליטים Joytime Collective.
מדינהתאריך יציאהפורמטחברת תקליטיםמקורעולם2 ביולי 2019הורדה דיגיטלית • סטרימינגJoytime Collective
Julie and the Phantoms: Music from the Netflix Original Series הוא אלבום הפסקול של סדרת הטלוויזיה הדרמה-קומית מוזיקלית "ג'ולי והפנטומים" של שירות הסטרימינג "נטפליקס".
הפסקול והסדרה שוחררו ב-10 בספטמבר 2020. האלבום הגיע למקום הראשון במצעד אייטונס, ובמצעד בילבורד הגיע הפסקול למקום הרביעי.
מדיסון רייס וצ'ארלי גילספי כתבו שיר אחד לסדרת הטלוויזיה, "הרמוניה מושלמת" לצד מפיקת מוזיקת הסדרה, אלנה דה פונקסה.
"Julia Dream" הוא שיר של להקת הרוק הבריטית פינק פלויד והבי-סייד של הסינגל "It Would Be So Nice".
השיר היה הראשון שיצא על ידי הלהקה עם שירה של דייוויד גילמור.
"Julia Dream", שנכתב על ידי הבסיסט רוג'ר ווטרס, מאופיין בקצב איטי, צלילי מלוטרון אווריריים ואמביינטים של הקלידן ריצ'רד רייט וקולות מקהלה שופעים.
מילות השיר כוללות התייחסות לאיידרדאון, פריט המוזכר גם בשני שירים ידועים אחרים של פינק פלויד - "Flaming" של סיד בארט ו-"A Pillow of Winds" של גילמור/ווטרס.
הביטוי "האם אני באמת מת" יופיע שוב בגרסת השיר "Mother" שהוקלטה מחדש לסרט "פינק פלויד - החומה".
דייוויד גילמור - שירה, גיטרה אקוסטית, גיטרת סלייד חשמלית
ריצ'רד רייט - מלוטרון, עוגב
ניק מייסון - כלי הקשה
"Joyride" הוא סינגל שהוקלט על ידי הזמרת האמריקאית קשה.
הוא יצא לאור ב-4 ביולי 2024, על ידי חברת התקליטים קשה רקורדס, כסינגל מתוך אלבום האולפן הבא שלה.
השיר מציין את הוצאתה הראשונה של קשה מאז שעזבה את חברות התקליטים RCA רקורדס וקימוסבי רקורדס.
הסינגל נכתב על ידי קשה, מדיסון לאב, קווין היקי.
בין השנים 2014–2023, קשה הייתה מעורבת במאבק משפטי עם המפיק לשעבר שלה, ד"ר לוק.
היא תבעה אותו במקור על תקיפה מינית ופגיעה, ואז הוא תבע אותה נגד לשון הרע.
התביעה עצרה את הקריירה של קשה לכמה שנים והיא הגישה צו מניעה ראשוני ב-2016 להשתחרר מהחוזה שלה עם RCA רקורדס וקימוסבי רקורדס שעליו חתמה כשהייתה בת 18. צו המניעה נדחה ומאז הוציאה שלושה אלבומים נוספים מתחת לתווית.
אלבומה החמישי והאחרון תחת חברות התקליטים, Gag Order, יצא לאור במאי 2023. התביעה שלה הייתה אמורה להגיע למשפט ביולי 2023, אך הושגה פשרה חודש לפני מועד המשפט, ובכך הסתיימה התביעה בת העשור הקרוב.
בדצמבר 2023, דווח רשמית שקשה נפרדה מ-RCA ומקימוסבי, כמו גם מצוות הניהול שלה, Vector Management.
"זקוקים להתחלה חדשה בחיי, דרכינו נפרדו, אבל אשאר אסירה תודה לנצח על הריצה שהייתה לנו", אמרה קשה בהצהרה למגזין וראייטי.
היא חתמה עם צוות ניהול חדש, "Crush Music" בסוף פברואר 2024. בראיון למגזין "V", קשה רמזה על מוזיקה ואמרה שיש יום שבו היא פנויה להוציא מוזיקה חדשה.
קשה הכריזה על צאת הסינגל ב-29 ביוני 2024 עם סרטון טיזר.
בתחילה היא הקניטה את המילים "GET IN LOSER" עם תמונה ברשתות החברתיות שהקניטה את שם השיר ותאריך יציאתו.
הזמרת נראתה עם ויניל אדום ומראה טהור.
הסינגל יצא לאור על ידי הלייבל של קשה, קשה רקורדס, שפורסם באמצעות וורנר צ'אפל מיוזיק.
השיר מציין את יציאתה הראשונה של קשה מאז שעזבה את חברות התקליטים RCA וקימוסבי, כמו גם את הוצאתה הראשונה שלה כאמנית עצמאית.
Kesha חשפה את השיר ארבעה ימים לפני יציאתו בברוקלין ב-Planet Pride.
"Joyride", הוא שיר המתואר כרצועת אלקטרופופ ומוזיקת דאנס אלקטרונית.
השיר הוא הרכב חגיגי "נועז" עם השפעות פולקה תוך שימוש באקורדיון, סינת'ים כבדים ושירה מאופנת.
השיר מציג את חזרתו של סגנון ה"לדבר-שירה" של קשה, המזכיר את יצירותיה הקודמות.
זואי גאי ממגזין "Vulture" קראה לשיר "באנגר" המסונכרן בצורה מושלמת עם הקיץ.
תומאס מייר מ"רולינג סטון" כינה את השיר "קמפי מענג" עם טעם של "קיץ קשה חסר דאגות".
וראייטי הדהד את תחושותיו של גאי, שתיארה את השיר כ"אלקטרו-באנגר" בתזמון מושלם לקיץ, כמו גם התקשרות ללהיטיה הקודמים כמו "Tik Tok" ו-"We R Who We R".
מגזין "Clash" העניק ציון 8 מתוך 10 לשיר.
+ תאריכי יציאות לאור ופורמטים עבור "Joyride"אזורתאריך יציאהפורמט (ים)חברת תקליטיםמקורכלל העולם4 ביולי 2024הורדה דיגיטלית • הזרמת מוזיקהקשה רקורדס
הסרט משמש כגרסה קולנועית ערוכה לאירועי העונה השנייה של הסדרה "ג'וג'וטסו קאיסן", והוא מאגד את קשת העלילה "תקרית שיבויה".
הסרט עלה לאקרנים ביפן ב-7 בנובמבר 2025 בהפצת חברת "טוהו".
מחוץ ליפן, הסרט עלה לאקרנים בהפצת "קראנצ'ירול" באמצעות "סרטי סוני" ב-5 בדצמבר 2025. בישראל, הסרט עלה לאקרנים ב-11 בדצמבר 2025.
בליל ה-31 באוקטובר בשיבויה, טוקיו, קבוצת קללות ומכשפים סוררים, בהובלת קנג'אקו (שהשתלט על גופו של סוגורו גטו), מציבה מחסומי ענק סביב תחנת שיבויה ומרכזי הקניות הסמוכים.
אלפי אזרחים נלכדים בתוך האזור, והדרישה המרכזית של התוקפים היא הגעתו של סאטורו גוג'ו למקום.
גוג'ו נכנס למחסום במטרה לחלצם, ומתמודד לבדו מול מספר קללות חזקות, בהם ג'וגו, האנומאקי ומאהיטו, בעוד תנועתם של שאר מכשפי הג'וג'וטסו מוגבלת בשל המחסומים המרובים שנפרסים בעיר.
לאחר עימות ממושך, מצליח קנג'אקו ללכוד את גוג'ו בתוך מתחם הכלא, ובכך להשבית את המכשף החזק ביותר מבין כוחות הג'וג'וטסו.
עם כליאתו של גוג'ו, האיזון בעיר מתמוטט: מחסומים נוספים קורסים, קללות חזקות מתפזרות ברחבי האזור, ולוחמים בכירים נפצעים במהלך ניסיונות ההשתלטות על הכאוס שנוצר.
בתוך כך, מספר יחידות של מכשפי ג'וג'וטסו פורצות אל שיבויה בניסיון להשיב את הסדר.
יוג'י איטדורי, קנטו ננאמי ומגומי פושיגורו מתעמתים עם מאהיטו, אשר משכלל את יכולותיו ומנהל לעומתם סדרה של התנגשויות שמביאות להסלמה נוספת.
בעקבות התפתחות זו מאבד איטדורִי שליטה, וסוקונה משתלט על גופו; האחרון מפעיל עוצמה הרסנית בשיבויה וגורם לנפגעים רבים, לרבות אזרחים שנלכדו במתחם.
במקביל מתרחשים עימותים נוספים בין מכשפי ג'וג'וטסו וקללות בזירות שונות במתחם התחנה, ובהם הקרב בין סוקונה לג'וגו.
ניסיונות החילוץ וההגנה על האזרחים נמשכים עד לשעות הקטנות של הלילה, כאשר רבים מן הלוחמים מוצאים את עצמם מותשים, פצועים או מנוטרלים.
לאחר תום תקרית שיבויה, יוג'י איטדורי מגרש קללות ששרדו את הקרבות, עד שמופיע יוטה אוקקוטסו ומנסה להוציאו להורג.
במקביל, במטה משפחת זנין, נחשפת צוואתו של נאוביטו זנין, הממנה את מגומי פושיגורו ליורש המשפחה – על אף התנגדותו של בנו הסקסיסט והשובניסט, נאויה, שמנסה לצוד את מגומי ואת יוג'י כדי לרשת את ההנהגה בעצמו.
יוג'י משתף פעולה עם צ'וסו, שמחליט לסלוח לו על הריגת אחיו ומצטרף אליו במבצע טיהור רחב-היקף.
בהמשך הם מתעמתים עם נאויה ויוטה, שנראה כי חובר לנאויה ורודף את יוג'י.
בקרב שמתחולל, יוג'י מפגין עוצמה מפתיעה שמכריחה את יוטה לזמן את ריקה כדי להכניעו.
לאחר הקרב, יוטה מביים את מותו של יוג'י – כבקשתו של גוג'ו – ומורה לנאויה לדווח על כך לממונים בתמורה לריפוי.
בפלשבק, מתגלה סוד אפל על אימו של יוג'י, קאורי, שלכאורה הושבה לחיים ומופיעה עם תפרים על מצחה – סימן מובהק להשתלטותו של קנג'אקו על גופה.
בהווה, יוג'י מתעורר ומצטרף למגומי, המבקש ממנו לסייע בהצלת אחותו החורגת, טסומיקי, שהשתתפותה במשחקי הדילול נכפתה עליה.
השניים יוצאים למסע במטרה לעצור את קנג'אקו, כשלצידם מאקי זנין ויוקי צוקומו.
הקבוצה פונה לפגוש את טנג'ן, ישות אלמותית השוכנת בקברי מסדר הכוכב, כדי לקבל מידע על אופן עצירת המשחקים.
ג'וניה אנוקי – יוג'י איטדורי
יוּאיצ'י נאקאמורה – סאטורו גוג'ו
מגומי אוגאטה – יוטה אוקוטסו
טקאהירו סאקוראי – קנג'אקו / סוגורו גטו
ג'וניצ'י סואבה – ריומן סוקונה
יומה אוצ'ידה – מגומי פושיגורו
אן יאטקו – נובארה קוגיסאקי
קוג'י יוסה – נאויה זנין
הפקת הסרט בוצעה בידי אולפן "", בשיתוף חברת "טוהו", ששימשה כשותפה מרכזית בהפקה ובהפצה.
הסרט מבוסס על המאנגה "ג'וג'וטסו קאיסן" מאת .
את הסרט ביים שוטה גושודזונו, שביים גם חלק מסדרת האנימה, ואילו התסריט נכתב בידי הירושי סקֹו – האחראי על מבנה הסיפור והקומפוזיציה של האנימה מאז עונתה הראשונה.
על המוזיקה המקורית היה אמון המלחין יושימאסה טרוי.
הסרט מוצג בפורמט של יצירת קומפילציה: הוא מעבד מחדש ומעצב מחדש את חומרי העלילה מקשת העלילה "תקרית שיבויה" מהעונה השנייה, ומשלב בהם גם את שני הפרקים הראשונים של העונה השלישית, המהווים את פתיחתה של קשת "משחקי הדילול".
בחירה זו נועדה ליצור גשר קולנועי בין העונות ולהעניק לקהל חוויה רחבה ומעמיקה לפני עליית העונה השלישית, העתידה לעלות לשידור בינואר 2026.
הסרט עלה לאקרנים ב-7 בנובמבר 2025 ביפן, וב-5 בדצמבר 2025 בארצות הברית.
בישראל, הסרט עלה לאקרנים ב-11 בדצמבר 2025; במקור הסרט התעתד לעלות לאקרנים ב-13 בנובמבר 2025, אך הפצתו נדחתה.
Jujutsu Kaisen Modulo (ביפנית: 呪術廻戦 ≡モジュロ; בתעתיק : Jujutsu Kaisen Mojuro) היא סדרת מאנגה יפנית, שנכתבה בידי ואוירה בידי יוג'י איוואסאקי.
הסדרה מהווה המשך ישיר למאנגה "ג'וג'וטסו קאיסן" מאת אקוטאמי.
הוצאת המאנגה לאור החלה בספטמבר 2025 בכתב העת לשונן "Weekly Shōnen Jump" של הוצאת "Shueisha".
עלילת הסדרה מתרחשת 68 שנים לאחר אירועי "משחקי הדילול" המתוארים בסדרה המקורית ומותו של ריומן סוקונה.
העולם השתנה באופן משמעותי; בעוד ש"תור הזהב" של הכישוף חלף, הטכנולוגיה והג'וג'וטסו החלו להתמזג.
האיום המרכזי משתנה מרוחות מקוללות מסורתיות לסימוריאנים, גזע חייזרים המגיע לכדור הארץ כשהם מחזיקים באנרגיה מקוללת משלהם.
חלפו 68 שנים מאז אירועי "משחקי הדילול".
בשנת 2086 מגיע לכדור הארץ גזע חוצני בשם הסימוריאנים, הנוחת באמצעות חללית.
גורל העולם מונח עתה בידי שני מכשפי ג'וג'וטסו – האחים יוקה וצורוגי אוקוטסו.
המפגש בין מכשפי הג'וג'וטסו לבין ישויות חוצניות יוצר מציאות חדשה ובלתי-צפויה, שממנה מתפתח עימות המאיים לערער את האיזון הקיים בעולם.
הוצאת הסדרה לאור החלה בכתב העת "Weekly Shōnen Jump" ב-8 בספטמבר 2025. אקוטאמי ציין כי הסדרה עתידה לרוץ במשך כחצי שנה ולהקיף כשלושה טאנקובונים, "כל עוד לא תבוטל".
בעבר הביע אקוטאמי הסתייגות מאישור יצירת ספין אוף, בשל חשש מחוסר הלימה יצירתית עם הסדרה הראשית.
עם זאת, הוא הסכים להצעה חדשה שהבטיחה להרחיב את היקום העלילתי של "ג'וג'וטסו קאיסן" באמצעות ציר זמן מקביל.
גישה זו אפשרה העמקה של המיתולוגיה המרכזית או חקירת תקופות אחרות מבלי ליצור סתירות עלילתיות.
רעיון זה שימש כבסיס לפיתוח "Jujutsu Kaisen Modulo", אשר התגבש מרעיון מופשט ראשוני לכדי סדרה מגובשת לאחר תכנון נרחב.
הסדרה, שנכתבה בידי גגה אקוטאמי ואוירה בידי יוג'י איוואסאקי, החלה לצאת לאור ב-8 בספטמבר 2025 בכתב העת לשונן "Weekly Shōnen Jump" של הוצאת "Shueisha".
ההוצאה הדיגיטלית באנגלית מתבצעת על ידי "Viz Media" וכן באמצעות פלטפורמת "Manga Plus" של "Shueisha".
Juno Reactor הוא הרכב גואה טראנס פסיכדלי המשלב אלמנטים שבטיים.
ההרכב כולל בהווה את בן ווטקינס ומייק מקגויר ובעבר כלל גם את יוהאן בליי, סטיבן הוולק וג'נס ולדנבק.
מוזיקה של ההרכב שימשה, בין השאר, בפסקול של סרטי המטריקס.
באוקטובר 1997 הגיעו חברי ההרכב להופעה בסינרמה בתל אביב אך כניסתם לארץ נאסרה על ידי המשטרה בטענה שהם נתפסו בעבר משתמשים בסמים לא חוקיים.
מאז התקרית הופיע ההרכב בישראל מספר פעמים.
ההרכב נוצר במקור בשנת 1990 על ידי בן ווטקינס וסטיבן הוולק כפרויקט אמביינט ניסיוני לכתיבת מוזיקה לליווי מופע פסלים אמנותי של הפסלת נורמה פלצ'ר (חברתו של ווטקינס) שנקרא פרויקט הטיל.
חלקו העיקרי של המופע היה העתק של טיל צבאי בגובה עשרים מטרים בשם "Juno Reactor" אשר הוצא משימוש אותו ניידה החבורה ברחבי לונדון תוך כדי נגינת מוזיקה של ההרכב ברמקולים - כל זאת במטרה לעורר את מודעות הציבור למלחמה גרעינית.
"[זה] היה עשוי בטון כחול ונראה כמו זנב של דינוזאור שיוצא ממנו עשן" - אמר ווטקינס בראיון.
בנייתו של הפרויקט נמשכה כחודש אולם המופע ארך שעות בודדות בלבד - עד שהגיעה משטרת לונדון, פירקה את הפסל ולקחה את כולם למעצר.
המוזיקה שוחררה לבסוף כאלבומו השני של ההרכב - Luciana.
ב-1993 הוציא ההרכב את הסינגל הראשון "Laughing Gas", אך אלבומם השלישי, Beyond the Infinite, הוא שזכה להצלחה גדולה ואף נחשב לאחד מאלבומי הגואה-טראנס הראשונים.
האלבום הרביעי, Bible of Dreams, סימן שינוי בכיוון המוזיקלי - צמצום במקצבי הריקוד תוך הוספת אלמנטים שבטיים.
ביולי 2006 מתוכנן לצאת מיני אלבום חדש של ההרכב (תחת השם - Superman – the immaculate Crucifixion) בצמוד להשקת הסרט "Brave Story" ביפן.
בכתיבת אחת הרצועות באלבום משתתף Ghetto Priest חבר ההרכב Asian Dub Foundation.
ב- 2013 אלבומו האחרון שיצא The Golden Sun Of The Great East כלל בתוכו שיתוף פעולה עם הזמרת והמוזיקאית מגי היקרי בשיר Invisible.
בנוסף מגי הייתה הזמרת בסיבוב ההופעות שלו באירופה.
יונו הוא שמה של אלה רומאית עתיקה.
לפיכך נאמר כי שם הלהקה מסמל "תחנת כוח של הדתות העתיקות".
אחד מעיצובי הלוגו של ההרכב הוא בצורת סמל המקושר עם האסטרואיד יונו.
2012 - הופעה חיה בישראל בפסטיבל אינדיגו בשבועות
Jumping into the World (בעברית: "לקפוץ/קופצים לתוך העולם") הוא המיני-אלבום הראשון של בואה, ששוחרר לפרסום בקוריאה הדרומית במרץ 2001. האלבום מכיל 8 שירים חדשים, יחד עם עוד 6 שירים נוספים שלה בגרסאות שונות-3 שירים באנגלית ו-3 שירים בסינית.
גרסת האלבום מעבר לים שנוצרה על ידי Avex Taiwan לא כוללת את 3 השירים בסינית.
השירים המודגשים שימשו לקידום האלבום:
Junip (בתרגום חופשי: ג'וניפ) היא להקת פולק רוק ואינדי רוק שוודית.
בלהקה חברים חוזה גונזלס (שירה וגיטרה) וטוביאס וינטרקורן (קלידים), כאשר מוזיקאים נוספים משתפים עמם פעולה באופן זמני להקלטות ולהופעות.
שירם "Far Away" היה חלק מפסקול הסרט חייו הסודיים של וולטר מיטי.
הלהקה הוקמה בשנת 1998 על ידי חברי הילדות חוזה גונזלס, טוביאס וינטרקורן ואליאס אראייה.
הלהקה הוקמה כתוצאה מתחביב משותף של השלושה, כאשר אלו התעסקו בעבודות שלא קשורות למוזיקה: וינטרקורן היה מורה במשרה חלקית, אראייה סטודנט לאומנויות וגונזלס סטודנט לביוכימיה.
ב-2000 הם הוציאו את המיני אלבום הראשון שלהם, Straight Lines.
פעילות הלהקה הוקפאה בשנת 2003, כתוצאה מהתפתחות קריירת הסולו של גונזלס, שעזב את לימודיו והחל להופיע ולהתפרנס ממוזיקה.
בשנת 2005 יצא המיני אלבום השני שלהם, Black Refuge, שאחר יציאתו יצא גונזלס לסיבוב הופעות לבדו.
האלבום באורך המלא הראשון של הלהקה, Fields, יצא בשנת 2010. בסיבוב ההופעות שלווה ליציאתו הצטרפו ללהקה באופן זמני גם בסיסט.
לאחר שלוש שנים, הוציאה הלהקה את אלבומה השני, הקרוי על שמה - Junip.
לאחר יציאת האלבום ומעט לפני היציאה לסיבוב הופעות המלווה אותו, עזב אראייה את הלהקה, והוחלף בעת הופעות במתופפים אחרים.
שירים רבים של הלהקה שימשו כפסקול לסדרות רבות.
שירם "Without You" שימש כפסקול בפרק האחרון של הסדרה The Nine Lives of Chloe King של הערוץ האמריקאי ABC Family באוגוסט 2011, ובנוסף בסדרה Suits באוגוסט 2012. שירם "Line Of Fire" שימש כפסקול בפרק של הסדרה שובר שורות של הערוץ האמריקאי AMC.
ג'ק פלאש המקפץ הוא שיר של הרולינג סטונז שהופץ כסינגל בלבד בשנת 1968.
השיר נכתב במשותף על ידי מיק ג'אגר וקית' ריצ'רדס.
בסיסט הלהקה ביל ויימן היה אף הוא שותף לכתיבת חלק ממילות השיר אך אינו מופיע כאחד מן הכותבים בפרסומים הרשמיים.
לדעת רבים, סימן השיר את חזרתה של הלהקה לסגנון הבלוז (ובמיוחד הדלתא בלוז), לאחר אלבומיה הקודמים של הלהקה, אשר אופיינו בסגנון פסיכדלי יותר.
נחשב לאחד מן השירים המפורסמים והמוכרים ביותר של הלהקה, שזכה לגרסאות כיסוי רבות, בין היתר של אריתה פרנקלין וטינה טרנר
השיר דורג במקום ה-124 ברשימת "500 השירים הטובים ביותר של מגזין הרולינג סטון".
כמו כן, הגיע בשיאו למקום ה-3 במצעד בילבורד הוט 100.
בשנת 2005, דירג Q magazine את השיר במקום השני ברשימת "הסולואים לגיטרה הטובים ביותר בכל הזמנים".
את ההשראה לכתיבת השיר קיבלו ריצ'רדס וג'אגר בעת ששהו בבית הקיץ של ריצ'רדס באנגליה.
כך תיאר ריצ'רדס את המקרה:
גרסתה של אריתה פרנקלין לשיר מופיעה בכתוביות הסיום של הסרט "ג'ק פלאש המקפץ" משנת 1986, בכיכובה של וופי גולדברג.
קית' ריצ'רדס מנגן בגיטרה הן בגרסה המקורית והן בגרסתה של פרנקלין (רק הגרסה המקורית נכללה בפסקול הסרט).
Jupiter LI הוא ירח של כוכב הלכת צדק.
הוא משתייך לקבוצת הירחים קארמה.
הוא התגלה בשנת 2011 על ידי רוברט ג'ייקובסון, מרינה ברוזוביץ, ברט גולדמן, ומייק אלכסנדרסן וקוטלג בשם S/2010 J 1.
קוטרו של Jupiter LI הוא 2 קילומטר, מהירותו בעת הקפתו את צדק היא 2.34 ק"מ לשנייה, רדיוס מסלולו סביב צדק הוא 23,314,335 קילומטר ומשך זמן הקפתו סביב צדק הוא 724.34 ימים.
ל-Jupiter LI בהירות נראית של 23.2, אלבדו של 0.04 ואקסצנטריות של 0.320.
בשנת 2015 נקבע רשמית מספרו כ-Jupiter LI
ג'מבומייל (JumboMail) הוא שירות חינמי מבוסס ענן לשליחה ואחסון של קבצים גדולים.
השירות נועד לספק למשתמשים כלי פשוט וידידותי לניהול ושינוע קבצים גדולים ברשת, אשר אינם ניתנים להעברה באמצעות שירותי דואר אלקטרוני רגילים (כגון Gmail, Yahoo, Walla ואחרים).
השירות מאפשר שיתוף קבצים מכל הסוגים באמצעות הדואר האלקטרוני, לרבות תמונות, סרטונים, קובצי מוזיקה, מסמכים, ועוד.
ג'מבומייל הוקם בשנת 2010 על ידי צמד האחים ערן ושחר רונן, וכיום הוא שירות שליחת הקבצים מהמובילים בישראל, עם מאות אלפי משתמשים מדי חודש, ועלייה הדרגתית בממוצע הכניסות החודשי.
ג'מבומייל מצטרפים לשורת שירותי שיתוף קבצים כגון WeTransfer, HighTail ועוד.
בשנת 2016 ג'מבומייל עלתה לאוויר עם אתר חדש ומודל עסקי חדש הכולל יכולת לשליחת קבצים בחינם עד לנפח 5GB ובתשלום עד לנפח 20GB.החל משנת 2022 ג'מבו מייל מאפשרת למנויי ה PRO שלה לשלוח קבצים במשקל כולל של עד 250GB בפעולה אחת ולמנויי ה Business שליחת קבצים ללא הגבלת משקל.
ג'מבומייל הוא השירות הראשון בישראל שמציע שיתוף קבצים של עד 5GB בחינם.
שיתוף קבצים נעשה על ידי מילוי טופס שליחה הכולל אפשרות להוספת עד 50 נמענים (כתובות דואר אלקטרוני) או להעלאת הקבצים ישירות לשרת ללא הכנסת נמען ספציפי.
לאחר מילוי הטופס המשתמש בוחר אילו קבצים להעלות על ידי גרירת הקבצים או לחיצה על כפתור "הוספת תיקייה" או "הוספת קבצים".
לאחר העלאת הקבצים, מקבל השולח לינק לעמוד הורדה, בו ניתן לצפות בקבצים אונליין ולהורידם למחשב.
הקבצים המשותפים נשמרים למשך 7 ימים (אך ניתן לבצע שיתוף בפייסבוק על מנת לשמור את הקבצים לעוד 7 ימים) ולאחר מכן נמחקים.
במסגרת השירות ניתן לרכוש מנוי המאפשר שמירה של הקבצים לטווח ארוך.
Jump (בעברית: קְפִיצָה) הוא שיר של הזמרת הברבדית ריהאנה מתוך אלבום האולפן השביעי שלה הנקרא, Unapologetic.
השיר נכתב על ידי אמנים ומלחינים שונים ביניהם קווין קוסום ומיקל סטורליר, והופק על ידי קוק הארל, סטארגייט וצ'ייס וסטטוס.
השיר יצא כסינגל השביעי והאחרון מהאלבום.
הסינגל יצא רק לתחנות הרדיו באוסטרליה, כסינגל החמישי שם.
ריהאנה אישרה שלסינגל לא יצולם ווידאו קליפ.
הז'אנר שבו השיר עוסק הוא בסגנון ה-דאבסטפ.
השיר שונה משאר השירים שבאלבום כיוון שהשיר הוא שיר מועדונים קצבי בעוד האחרים הם שירים יותר שקטים.
האלבום כולל הופעות של להיטים כמו "The A Team", "Sing" וכן "Thinking Out Loud".
כמו כן, אלטון ג'ון מופיע בשני דואטים יחד עם שירן.
מלבד הופעות חיות, האלבום נותן לצופים הצצה אל החיים מאחורי הקלעים על הכביש עם שירן.
June Haverly הוא המיני-אלבום השני של הזמר-יוצר האוסטרלי טרוי סיון.
המיני-אלבום יצא לאור ב-22 ביוני 2012, בחסותו של טרוי סיון כהוצאה עצמאית, בדומה להוצאת המיני-אלבום הראשון שלו, Dare to Dream.
שם המיני-אלבום מורכב מחודש הולדתו של סיון (יוני), ושם נעוריה של אמו (האוורלי).
כל שלושת שירי האלבום נכתבו על ידי טרוי סיון.
השיר "June Haverly" הוא שיר הנושא של המיני-אלבום, והוא בדומה ל-"Make You Love Me ו-"She's 22", שיר המכיל בתוכו את סגנון הפופ, שאפיין גם את מיני-אלבומו הקודם, Dare to Dream.
Jump (בעברית: לקפוץ) הוא שיר של הזמרת מדונה מתוך אלבומה Confessions on a Dance Floor.
השיר יצא כסיגנל הרביעי והאחרון מהאלבום ב-31 באוקטובר 2006, על ידי חברת התקליטים של האחים וורנר.
השיר הגיע למקום הראשון במצעד הדאנס הבריטי.
השיר נכתב על ידי מדונה עצמה, סטיוארט פרייס וג'ו הנרי.
השיר במקור היה אמור לצאת כסינגל השלישי מהאלבום אך מסיבות לא ידועות הוא יצא כסינגל הרביעי כאשר השיר "Get Together" יצא במקומו.
השיר הוא שיר אשר מושפע ממוזיקת טכנו בו מדונה שרה בסולם נמוך.
השיר בין היתר מושפע גם מלהקת פט שופ בויז.
מבחינה לירית השיר מדבר על הרצון להמשיך הלאה לחיפוש אחר מערכת יחסים חדשים תוך כדי ראייה אופטימית של הדברים והעצמה עצמית.
מבקרים החמיאו לשיר ולמילים שלו.
הם השוו אותו למוזיקה של שנות ה-80 וכינו אותו כ-"המנון מועדונים".
השיר זכה להצלחה באירופה כאשר הגיע למקום ה-19 במצעד האירופאי הכללי, בין היתר הגיע למקום ה-9 בבריטניה.
בארצות הברית השיר לא זכה להצלחה כאשר לא הצליח להיכנס למצעד הרשמי אך כן הגיע למקום הראשון במצעד שירי הדאנס ולימים הפך לאחד מהשירים הפופולארים ביותר במצעד זה בעשור הראשון של המאה ה-21.
הקליפ לשיר בוים על ידי יונס אוקרלונד צולם בטוקיו שביפן בה הופיעה מדונה באותה תקופה במסגרת סיבוב ההופעות שלה לקידום האלבום Confessions on a Dance Floor.
בקליפ נראים אנשים אשר מבצעים פעלולי רחוב בדומה להופעה שלה עם השיר בסיבוב ההופעות בו נראים אנשים מבצעים פעלולים בקפיצות על גבי מתקני ברזל.
השיר בנוסף שימש גם עבור הסרט "השטן לובשת פראדה" ובעונה השנייה של הטלנובלה "אני בטי המכוערת".
מקוםתאריםמכירותארצות הברית (RIAA)39,000בריטניה (BPI)52,038סיכוםבכל העולם360,000
Juneteenth הוא חג פדרלי בארצות הברית לציון סיום העבדות בארצות הברית.
החל משנת 2021 הוא נחוג על-פי חוק ב-19 ביוני.
עוד קודם לחקיקה יום זה צוין על ידי חברי הקהילה האפרו-אמריקאית.
תאריך החג נקבע בעקבות הכרזת הגנרל גורדון גריינג'ר מ-19 ביוני 1865 בגאלווסטון, טקסס, לפיה כל אפרו-אמריקאי בטקסס שהיה משועבד עד אז, הוא מעתה בן חורין.
בעקבות זאת נקרא באנגלית "Juneteenth", הלחם בסיסים של תאריך החג באנגלית: "June" (חודש יוני) ו-"Nineteenth" (תשע עשרה).
במהלך מלחמת האזרחים, באחד בינואר 1863, אברהם לינקולן פרסם את הצהרת האמנציפציה.
בהצהרה זו שינה לינקולן את הסטטוס החוקי של עבדים ממדינות הדרום הפורשות, מ"עבד" ל"חופשי".
אף על פי שלינקולן הצהיר על שחרורם של אנשים משועבדים, הייתה זו האחריות של המשעבדים לשחרר אותם לחופשי, וחלקם התעלמו מההוראה עד שהגיעו כוחות האיחוד לאכוף אותה.
רבים מבעלי האחוזות עברו עם העבדים לטקסס בזמן המלחמה, משום שטקסס הייתה אז, יחסית מבודדת מבחינה גאוגרפית.
מעריכים כי ב-1865 חיו בטקסס רבע מיליון עבדים.
הידיעה על כניעתו של רוברט לי ב-9 באפריל 1865, באפומטוקס, וירג'יניה, הגיעה לטקסס רק בסוף חודש אפריל.
ארמיית עבר המיסיסיפי ומורדים נוספים המשיכו להילחם ומשעבדים רבים סירבו לשחרר את העבדים לחופשי.
ב-18 ביוני הגיע גנרל צבא האיחוד גורדון גריינג'ר לאי גלווסטון עם כ-1,800 חיילים לכבוש את טקסס מטעם הממשלה הפדרלית.
יום למחרת, במטה צבא הקונפדרציה של טקסס, גריינג'ר והקריא את תוכן "פקודה כללית מס' 3", המודיעה על האמנציפציה המוחלטת של אלה המוחזקים כעבדים התגובות להכרזה היו מעורבות, בעלי אחוזות נדרשו לשחרר את העבדים אולם רבים העדיפו לעשות זאת רק לאחר שנציגי הממשל הגיעו אל האחוזות או אחרי הקציר.
עבדים חגגו ביציאה למרחבים ציבוריים.
תאריך החג נקבע בעקבות הכרזת הגנרל גורדון גריינג'ר מ-19 ביוני 1865, שקרא בגאלווסטון, טקסס את הפקודות הפדרליות שקבעו כי כל אפרו-אמריקאי בטקסס שהיה עד אז משועבד בטקסס, הוא מעתה בן חורין.
על אף שהצהרת האמנציפציה, רשמית, שחררה את העבדים שנתיים וחצי לפני כן, ומלחמת האזרחים האמריקאית הסתיימה בתבוסה של מדינות הקונפדרציה באפריל 1865, בטקסס מבין מדינות העבדות הייתה נוכחות נמוכה ביותר של כוחות האיחוד, ולכן אכיפת ההצהרה הייתה איטית ולא עקבית.
שנה לאחר ההכרזה עבדים משוחררים מטקסס חגגו את היום בעצרות פוליטיות ובהן נערכו הדרכות למשוחררים על זכות הבחירה.
ברחבי טקסס עבדים משוחררים קנו שטחים חקלאים ב-19 ביוני.
ב-1872 מנהיגים שחורים גייסו אלף דולר ורכשו כ־40.5 דונם לחגוג את Juneteenth Day וכיום הוא פארק השחרור ביוסטון.
עד שנות עשרים של המאה העשרים נערכו חגיגות במקומות שונים, בעיקר בטקסס ובחלק ממדינות הדרום.
חוקי ההפרדה הגזעית ומעשי אלימות נגד אפרו-אמריקאים במדינות הדרום גרמו להיעלמות החגיגות ב-Juneteenth.
לבנים רבים ראו ביום זה אירוע לא פטריוטי.
במהלך שנות החמישים והשישים של המאה העשרים התנועה לזכויות האזרח מיקדה את מרצה בקבלת זכויות אזרח שוות והפסקת הפרדה ואפליה גזעית במסגרת החוק.
כתוצאה מכך, יום השחרור מעבדות נחגג על ידי מעטים (אם כי הוא עדיין נחגג באופן אזורי בטקסס).
בשנת 1979 טקסס הייתה למדינה הראשונה שהפכה את ג'ונטינת' לחג רשמי.
אל אדוארדס, מחוקק אפרו-אמריקאי בבית הנבחרים של טקסס הוביל את החקיקה.
שקבעה את ה-Juneteenth כיום חג בטקסס.
כיום 46 מתוך 50 מדינות ארצות הברית ומחוז קולומביה מכירות בג'ונטינת' כיום חג.
במאה ה-21, מסורות חגיגיות כוללות לעיתים קרובות קריאה פומבית של הכרזת האמנציפציה, שירה של שירים מסורתיים כמו " Swing Low, Sweet Chariot " ו-" Lift Every Voice and Sing ", וקריאה של יצירות של סופרים אפרו-אמריקאים ידועים.
חלק מחגיגות החג כוללות גם רודיאו, ירידי רחוב, בישולים, מפגשים משפחתיים, מסיבות בפארק, שחזורים היסטוריים ותחרויות מיס ג'ונטינת'.
אירועי החג כוללים גם מסיבות רחוב, מצעדי מתופפים וחצוצרות – וגם נאומים ועצרות פוליטיות.
במהלך החג נהוג לקרוא את הצהרת האמנציפציה, שירה וכתבים של יוצרים שחורים.
כמו כן במהלך היום נערכים מפגשים משפחתיים, אירועים קהילתיים ואירועי היסטוריה חיה .
ב-16 ביוני 2021 עבר בקונגרס של ארצות הברית חוק הקובע את 19 ביוני בכל שנה כחג פדרלי, ששמו "יום העצמאות הלאומי של ג'ונטינת'" .
הנשיא ג'ו ביידן חתם על החוק ב-17 ביוני, יום אחרי החקיקה בקונגרס.
ב-1997 עוצב דגל מיוחד על ידי פעילים אפרו-אמריקאים.